DEĊIŻJONI TAL-KUMMISSJONI
tal-4 ta’ Frar 2010
li testendi l-perjodu ta’ applikazzjoni tad-Deċiżjoni 2006/210/KE
(2010/63/UE)
IL-KUMMISSJONI EWROPEA,
Wara li kkunsidrat t-Trattat dwar il-Funzjonament tal-Unjoni Ewropea,
Billi:
(1)
Il-Grupp ta’ esperti regolatorji ta’ livell għoli (minn hawnhekk ‘il quddiem imsejjaħ ”il-grupp”) stabbilit bid-Deċiżjoni tal-Kummissjoni 2006/210/KE tat-28 ta’ Frar 2006 (1) huwa grupp konsultattiv ta’ esperti nazzjonali tar-regolamentazzjoni aħjar ta’ livell għoli.
(2)
Il-President tal-Kummissjoni indika li r-regolamentazzjoni aħjar se tibqa’ importanti fuq l-aġenda politika tal-Kummissjoni (2).
(3)
Forum dwar id-diskussjoni dwar regolamentazzjoni aħjar u l-promozzjoni ta’ kooperazzjoni mal-Istati membri dwar kwistjonijiet ta’ regolamentazzjoni aħjar għandu rwol importanti x’jilgħab sabiex iġib ‘il quddiem dik l-aġenda.
(4)
Il-mandat tal-grupp għandu għaldaqstant jiġi estiż għall-tlett snin.
(5)
Deċiżjoni 2006/210/KE għandha tiġi debitament estiża.
(6)
Sabiex tippermetti lill-grupp ikompli xogħlu, din id-Deċiżjoni għandha tidħol fis-seħħ mill-1 ta’ Jannar 2010.
ADOTTAT DIN ID-DEĊIŻJONI:
Artikolu 1
Fl-Artikolu 6 tad-Deċiżjoni 2006/210/KE, it-tieni sentenza tiġi sostitwita b’dan li ġej:
”Għandha tapplika sal-31 ta’ Diċembru 2012.”
Artikolu 2
Din id-Deċiżjoni għandha tidħol fis-seħħ mill-1 ta’ Jannar 2010.
Magħmul fi Brussell, l-4 ta’ Frar 2010.